b'\n_START_ARTICLE_\nVagina dentata\n_START_PARAGRAPH_\nVagina dentata (latin: for "Skede med t\xc3\xa6nder") betegner en klasse af myter og fort\xc3\xa6llinger baseret p\xc3\xa5 en mandlig kastrationsangst og faren ved at have sex med fremmede kvinder. I vesten er vagina dentata k\xc3\xa6det til Sigmund Freud, som navngav begrebet, og som mente, det stemte overens med hans teorier.\n_START_SECTION_\nAntivoldt\xc3\xa6gtskondom\n_START_PARAGRAPH_\nI 2005 offentliggjorde den sydafrikanske opfinder Sonette Ehlers en ny opfindelse kaldet Rape-aXe, der skulle afskr\xc3\xa6kke voldt\xc3\xa6gtsm\xc3\xa6nd. Det var et slags omvendt kondom, der skulle placeres i skeden og ville gennembore en indtr\xc3\xa6ngende penis med bittesm\xc3\xa5 sylespidse pigge med modhager. I en artikel udtalte Sonette Ehlers, at hun var inspireret til opfindelsen efter at et voldt\xc3\xa6gtsoffer havde fortalt, at hun havde \xc3\xb8nsket sig t\xc3\xa6nder i skeden.'